[{"text_idx": "#000009", "text": "Gorila bat - Zenbatzeko liburua"}, {"text_idx": "#000013", "text": "Gorila bat, bi orangutan, hiru txinpantze... eta zu. Ospatu primate ederren mundua album bikain honetan zenbatzen dituzun bitartean. Batetik hamarrera zenbatuz, aurre-irakurle eta lehen irakurleentzako album hau zenbakietara eta primate animalietara hurbiltzeko oso baliabide egokia da. Anthony Browne-k zenbaki bakoitzari dagozkion beste animalia irudikatzen ditu."}, {"text_idx": "#000014", "text": "Marrazkiak errealistak dira eta xehetasun handiz burututa daude; nabarmentzekoak dira kolorearen erabilera eta tximinoen adierazkortasuna \u2013adeitasuna, gozotasuna, bihurrikeria, herabetasuna...\u2013. Haien aurpegietan, pertsonei dagozkien keinu eta jarrerak antzematen dira."}, {"text_idx": "#000015", "text": "Hori ela eta, liburuak bigarren irakurketa ere badauka: beste animalien antzera, primateek sentimenduak dituzte. Eta, eboluzioaren aldetik, gizakiengandik hurbilen dauden ahaideak izan arren, espezie batzuen biziraupena larriki mehatxatuta dago."}, {"text_idx": "#000016", "text": "Egileak zuzenean konprometitzen da mezu horren zabalkundelanean: bere autoerretratuaren ondoren, mundu osoko arraza eta kulturen aniztasuna islatzen duen \u2018argazki\u2019 antropologikoa irudikatu du, edozein irakurlek bere burua identifikatu ahal izateko modukoa."}, {"text_idx": "#000017", "text": "\u201cTximinoak pertsonaia gisa aukeratzetik gehien gustatzen zaidana haien unibertsaltasuna da (...) Tximinoen unibertsaltasunak ume guztiak, edozein adin, garai edo arrazatakoak direla, haiekin identifikatu ahal izatea bermatzen du\u201d."}]